stanford-oval/wikipedia huggingface dataset:
Abhasian armeija

ZSU-23-4 "Šilga"
Abhasian asevoimat ovat Abhasian armeija, jonka tehtävänä on turvata alueen koskemattomuus. Abhasia on Georgiasta itsenäiseksi julistautunut valtio, jonka itsenäisyyden ovat tunnustaneet vain Venäjä, Nicaragua, Venezuela, Nauru, Transnistria ja Etelä-Ossetia. Abhasian ja Georgian välillä on jäätynyt konflikti.
Abhasian armeijan pohja on abhaasien kansalliskaarti, joka perustettiin vuoden 1992 alussa juuri ennen Abhasian sotaa. Abhasian puolustusministeriön ja asevoimien pääesikunnan virallinen perustamispäivä on 12. lokakuuta 1992. Vuoden 1992 sodassa Abhasian joukkoja tukivat Kaukasuksen vuoristokansojen konfederaatioselvennä ja Venäjän armeijan Abhasiassa olevat sotilasyksiköt. Tuolloin Abhasian joukot torjuivat Georgian armeijan intervention ja karkottivat suurimman osan Abhasian georgialaisväestöstä. Asevoimien aseistus on peräisin venäläisiltä tai georgialaisilta saadusta sotasaaliista.
Abhasian asevoimat osallistuivat elokuussa 2008 Venäjän-Georgian väliseen sotaan ja valtasivat Georgian hallussa olleen Kondorin solan.
Asevoimien nykyinen tilanne

Georgia nimittää Abhasian asevoimia "laittomiksi sotilasmuodostelmiksi" ja syyttää Venäjää abhaasijoukkojen varustamisesta ja kouluttamisesta. Abhaasiviranomaiset ovat kiistäneet sen väittäen, että he hankkivat varusteensa vapailta markkinoilta paitsi viisi Venäjältä saatua yhteysvenettä ja Kreikan abhaaseilta saadut pikaveneet. Maaliskuussa 2005 Abhasian puolustusministeri Sultan Sosnaliev myönsi, että Abhasian armeijan ylempi ja keskitason upseeristo lähetetään säännöllisesti 2-3 kuukauden pituisille koulutuskursseille Venäjälle Vystrel-koulutusohjelman puitteissa.
Abhasian armeijan keskushenkilöillä on vahva tausta Venäjän armeijassa. Esimerkiksi 8. toukokuuta 2007 eronnut puolustusministeri ja Abhasian asevoimien perustaja Sultan Sosnaliev on Kabardino-Balkariassa toiminut Venäjän armeijan entinen upseeri, jonka tehtävissä hän toimi Abhasian vuoden 1992 sodankin aikana. Abhasian asevoimien komentaja, kenraalimajuri Anatoli Zaitsev on entinen Transbaikalin sotilaspiirin apulaiskomentaja. Abhasian nykyinen puolustusministeri Aleksandr Pavlushko on Venäjän armeijan eversti ja Venäjän Abhasiassa olevien rauhanturvajajoukkojen entinen komentaja.
Abhasian asevoimat ovat painottuneet maavoimiin, mutta sillä on myös pienet meri- ja ilmavoimat. Vuonna 2006 Abhasia perusti sisäministeriön alaisuuten "anti-terroristikeskuksen", joka koostuu kahdestasadasta henkilöstä. Vuonna 2006 Abhasian valtiovarainministeri arvioi 35 prosenttia valtion budjetista menevän sotilasmenoihin.
Asevoimien rakenne

Abhasian armeija on osoittanut pystyvänsä toteuttamaan sotilasoperaatioita ja torjumaan Georgian armeijan interventioita. Varustukseltaan ja koulutukseltaan se on iskukykyinen Venäjän armeijan antaman varustuksen ja koulutuksen ansiosta.
Abhasian tasavallan viranomaisten mukaan asevoimien koko on rauhanaikana 3 000-5 000 miestä, mutta sota-aikana armeijan kokoa saadaan kasvatettua 40 000-50 000 reserviläisellä. Reserviläiset ovat oikeutettuja pitämään rekisteröityjä aseita kotonaan. Tavallisen abhaasisotilaan rynnäkkökiväärinä toimii AK-74 tai AS Val (miliiseillä AK-47) ja pistoolina Makarov PM. Tarkka-ampujat käyttävät SVD Dragunov tarkkuuskivääriä ja konekiväärimiehet PKM- ja RPK-konekivääreitä. Erilaisten kohteiden tuhoamiseen maastossa jalkaväki käyttää olalta laukaistavia RPG-sinkoja ja Konkurs M -ohjuksia.
Abhasian armeijan raskaasta kalustosta, kuten muustakin varustuksesta, ei ole selvää varmuutta, koska Abhasia ei ole esittänyt  asiasta virallista selvitystä. Rossiskaja Gazeta arvioi varustuksen ennen elokuun sodankäynnin puhkeamista seuraavanlaiseksi:
5000 miestä, 10 000-28 000 reserviläistä.
50 T-72 - ja T-55 -taistelupanssarivaunua.
80 BMP- ja BTR-miehistönkuljetusvaunua.
80 tykkiä ja kranaatinheitintä (raskasta?)
Nelipiippuisia panssariajoneuvon alustalla toimivia ZSU-23-4 "Šilga" -ilmatorjuntatykkejä ja Strela-2 - sekä Igla-1 -olkapääohjuksia.
Venäläinen uutistoimisto RIA Novosti arvioi armeijan vahvuuden seuraavanlaiseksi:
10 000 miestä.
60 panssarivaunua (40 T-72-vaunua)
85 tykkiä and kranaatinheitintä, mihin sisältyy useita kymmeniä 122-152-mm kaliiperia ja 116 erityyppistä panssariajoneuvoa.
useita panssarintorjunta-aseita RPG-7 singoista Konkurs-M ohjattuihin panssarintorjuntaohjuksiin (ATGMs).
Myös seuraavanlaisia lukuja on esitetty:
50-60 T-55 ja T-72 panssarivaunuja (42 T-72 vaunuja)
70-85 BMP-1, BMP-2 IFV; BTR-60, BTR-70 APC-panssariautoja
6 ZSU-23-4 ilmatorjuntatykkejä
7 BM-21 "Grad" - 7
Buk-ilmatorjuntajärjestelmä SA-6
80 2A18/D-30 122mm haupitseja ja D-44 tykkejä
42 120mm ja 82mm kranaatinheittimiä
Ilmavoimat ovat Etelä-Ossetian armeijaa vahvemmat: kaksi Suhoi Su-27 -hävittäjää, kaksi Suhoi Su-25 rynnäkkökonetta, kaksi kevyeksi rynnäkkökoneeksi varustettavaa L-39 suihkuharjoitushävittäjää, kymmenen helikopteria Mi-2 ja Mi-8 sekä moottoriliidokkeja.
Abhasian asevoimien rakenne.
Moi

Wikisanakirjassa on tähän liittyvä sananselitys: .
Moi voi tarkoittaa seuraavia:
moi, suomalainen tervehdyssana
Sukunimenä

Daniel arap Moi (1924–2020), Kenian presidentti vuodesta 1978 vuoteen 2002
Silvia Moi (s. 1978), norjalainen oopperalaulaja
Toril Moi (s. 1953), norjalainen kirjallisuustieteen professori ja feministi
Muita merkityksiä

Moi, taajama Lundin kunnassa Norjassa
Moi Center, kolmen pilvenpiirtäjän kokonaisuus Shenyangissa Kiinassa
Moi Mobiili, suomalainen mobiilioperaattori
moin kieli, Indonesian Länsi-Papuassa puhuttu kieli
Master of Illusion, vuonna 2007 julkaistu Nintendo DS -peli
Moision seisakkeen lyhenne Moi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Moi”, voi hakea sivunnimihaulla, laajalla sivunnimihaulla tai tekstihaulla.
FIA World Endurance Championship -kausi 2025

FIA World Endurance Championship -kausi 2025 on FIA World Endurance Championship -sarjan 13. kausi.
Kaudesta 2025 alkaen Hypercar-luokkaan osallistuvien valmistajien on osallistuttava vähintään kahdella autolla. Sama sääntö on jo voimassa LMGT3-luokassa. Aston Martin THOR Team tulee uutena tallina Hypercar-luokkaan.
Kilpailukalenteri

Kauden 2025 kilpailut:
| Nro | Kilpailu | Rata | Paikka | Ajankohta |
| --- | --- | --- | --- | --- |
| 1 | Prologi |  Lusail International Circuit | Lusail, Qatar | 21.–22 helmikuuta |
| 1 | Qatarin 1 812 kilometrin ajo |  Lusail International Circuit | Lusail, Qatar | 28. helmikuuta |
| 2 | Imolan 6 tunnin ajo |  Imola Circuit | Imola, Italia | 20. huhtikuuta |
| 3 | Span 6 tunnin ajo |  Circuit de Spa-Francorchamps | Stavelot, Belgia | 10. toukokuuta |
| 4 | Le Mansin 24 tunnin ajo |  Circuit de la Sarthe | Le Mans, Ranska | 14.–15. kesäkuuta |
| 5 | São Paulon 6 tunnin ajo |  Interlagos Circuit | São Paulo, Brasilia | 13. heinäkuuta |
| 6 | Lone Star Le Mans |  Circuit of the Americas | Austin, Yhdysvallat | 7. syyskuuta |
| 7 | Fujin 6 tunnin ajo |  Fuji Speedway | Oyama, Japani | 28. syyskuuta |
| 8 | Bahrainin 8 tunnin ajo |  Bahrain International Circuit | Sakhir, Bahrain | 8. marraskuuta |
Kloonisodat

Kloonisodat (engl. Clone Wars) ovat ryhmä taisteluita fiktiivisessä Tähtien sodan maailmassa. Osapuolina Itsenäisten aurinkokuntien konfederaatio eli separatistit ja Galaktinen tasavalta. Taistelut sijoittuivat aikaan 22–19 vuotta ennen Yavinin taistelua. Kloonisotia käsittelevät elokuvat ovat Kloonien hyökkäys ja Sithin kosto sekä televisiosarja The Clone Wars.
Kloonisotien aikajana > Kuu 0

22 eYt - Geonosiksen taistelu - Kloonisodat alkavat kun separatistien tukikohta löydetään Geonosikselta. Jediritarit, Mace Windun johtamina, saapuvat pelastamaan kolme vankia (Obi-Wan Kenobi, Anakin Skywalker, Padmé Amidala). Mace Windu tappaa Jango Fettin taistelussa ja useita jedejä kuolee. Jedeihin myöhemmin liittyy Tasavallan klooniarmeija jedimestari Yodan johtamana. Taistelu kloonien ja kreivi Dookun johtaman droidiarmeijan välillä päättyy Dookun pakenemiseen ja Tasavallan voittoon.
Geonosiksen taistelu
Taistelu alkoi separatistien kaapattua Obi-Wan Kenobin Geonosiksella syytettynä vakoilusta Tasavallalle. Anakin Skywalker ja senaattori Padmé Amidala aikoivat pelastaa tämän, mutta joutuivat myös vangeiksi ja heidät tuomittiin kuolemaan.
Jedit, Mace Windun johdolla lähtivät pelastamaan kolmikkoa, mutta joutuivat ansaan. Galaktinen senaatti myönsi Ylikansleri Palpatinelle täydet oikeudet kriisin hallinnassa ja hän lähetti Geonosikselle klooniarmeijan ja sota alkoi.
Taistelu päättyi kreivi Dookun pakenemiseen ensimmäisen Kuolontähden piirrosten kanssa, jotka hän toimitti Darh Sidioukselle Coruscantissa.
Puolustuksen eliminointi - Mace Windu ja Luminara Unduli tuhoavat planeetan kiertoradalta kanuunat, jotka olivat avanneet tulen jedien tähtihävittäjiä vastaan avaruudessa.
Jedien yllätyshyökkäys - Geonosislaisten katsoessa kahden jedin (Anakin Skywalker ja Obi-Wan Kenobi) ja senaattori Amidalan teloitusta, lähemmäs kaksi sataa valomiekkaa syttyvät Mace Windun johdolla. Separatistien droidiarmeija kuitenkin tappaa pian suuren osan jedeistä ja saartaa loput keskelle areenaa.
"Kloonien hyökkäys"/Areena taistelu - Jedimestari Yoda ilmestyy Tasavallan lentueen kanssa, mukanaan kloonisotilaita. Hengissä olevat jedit pakenevat aluksiin ja kloonit jatkavat taistelua. Taistelu leviää pian areenan ulkopuolellekin.
Päätaistelu - Yoda johtaa kloonisotilaat voittoon tuhoten Teknounionin ja Kauppaliiton komentoalukset. Separatistien johto pakenee ja Obi-Wan Kenobi ja Anakin Skywalker lähtevät jahtaamaan kreivi Dookua.
Dookun kaksintaistelut - Ennen Dookun pakenemista alukseen Kenobi ja Skywalker saapuvat. He aloittavat taistelun, jonka Dooku voittaa. Jedimestari Yoda kuitenkin saapuu paikalle ja Dookun täytyy taistella vielä häntäkin vastaan. Dooku kuitenkin tajuaa huonot mahdollisuutensa ja kataa pylvään Kenobin ja Skywalkerin päälle. Yoda keskeyttää hyökkäyksensä pelastaakseen kaksikon ja Dooku pakenee sillä aikaa.
Geonosiksen avaruustaistelu - Ei näy elokuvassa, Tasavalta hyökkää Separatistien laivaston kimppuun voitokkaasti.
22 eYt - Excargan ensimmäinen taistelu - Separatistien voitto
Kloonisotien aikajana > Kuu 1

21 eYt - "Dark Reaper" projekti, joka sisältää:
Rhen Varin taistelu
Raxus Primen taistelu
Alaris Primen taistelu
Toinen Rhen Varin taistelu
Thule Moon taistelu
Thulen taistelu
21 eYt - Bespinin taistelu - Separatistien voitto
21 eYt - "Hunt for the Decimator", mikä sisältää:
Ensimmäinen Tatooinen taistelu - Separatistien voitto
Eredenn Primen taistelu
Hyökkäys Alaris Primeen - Separatistien voitto
Ensimmäinen Sarapinin taistelu - Separatistien voitto
Toinen Sarapinin taistelu - Tasavallan voitto
Toinen Tatooinen taistelu - Tasavallan voitto
Krantin taistelu - Tasavallan voitto (Echuu Shen-Jon tappaa Sev' rance Tannin)
21 eYt - Toinen Excargan taistelu - Tasavallan voitto
Kloonisotien aikajana > Kuu 2

21 eYt - Kaminon taistelu - Tasavallan voitto
Kloonisotien aikajana > Kuu 3

21 eYt - Ohma-D'unin taistelu - Tasavallan voitto (Asajj Ventressin ja Durgen ensimmäinen näyttäytyminen)
21 eYt - Tehtävä Felucialla
Kloonisotien aikajana > Kuu 4

21 eYt - Tehtävä Queytalla
21 eYt - Muunilinstin taistelu - Tasavallan voitto
21 eYt - Mon Calamarin taistelu - Tasavallan voitto
21 eYt - Dantooinen taistelu - Tasavallan voitto
21 eYt - Hyökkäys Ilumiin - Tasavallan voitto
21 eYt - Kaksintaistelu Yavin IV:llä - Tasavallan voitto
21 eYt - Hyporin taistelu - Separatistien voitto
21 eYt - Axionin taistelu - Separatistien voitto
Kloonisotien aikajana > Kuu 5

21 eYt - Brentaal IV:n taistelu - Tasavallan voitto
Kloonisotien aikajana > Kuu 6

21 eYt - Nivekin taistelu
21 eYt - Iktotchin taistelu - Tasavallan voitto
21 eYt - Terra Soolin taistelu - Tasavallan voitto
21 eYt - Nadiemin taistelu
21 eYt - Haruun Kalin taistelu - Tasavallan voitto
21 eYt - Eriadun taistelu
21 eYt - Tehtävä Devaronilla
Kloonisotien aikajana > Kuu 15

20 eYt - Jabiimin taistelu alkaa
20 eYt - Skor II:n taistelu - Tasavallan voitto
Kloonisotien aikajana > Kuu 16

20 eYt - Metalornin taistelu
20 eYt - Jabiimin taistelu päättyy
20 eYt - Aargonarin taistelu
20 eYt - Obi-Wan ja Alpha pakenevat Rattatakasta (Star Wars: Republic - Hate and Fear)
ARC Trooper Alpha palaa takaisin Kaminolle kouluttamaan Klooni komentajia
Kloonisotien aikajana > Kuu 17

Jedimestari Ronhar Kim pyytää Ylikansleri Palpatinelta midi-chlorian testiä, epäillen tätä Darth Sidiousiksi
Mersonin taistelu - Darth Sidious eliminoi mestari Ronhar Kimin
Nullin taistelu
Battle of New Holstice - Tasavallan voitto
Kloonisotien aikajana > Kuu 18

Zaadjan taistelu
Kloonisotien aikajana > Kuu 24

Honoghrin taistelu
Kloonisotien aikajana > Kuu 29

Obi-Wan Kenobi ritaroidaan Jedimestariksi.
Kloonisotien aikajana > Kuu 30

19 eYt - Anakin Skywalker ritaroidaan jediritariksi.
19 eYt - Tapaaminen Vjunilla (Yoda tapaa kreivi Dookun)
19 eYt - Rendilin taistelu (Star Wars: Republic - Dreadnaughts of Rendili #1-3)
19 eYt - Kaksintaistelu Coruscantilla - Asajj Ventress viiltää haavan Anakinin kasvoihin
19 eYt - Ensimmäinen Tythen taistelu
Kloonisotien aikajana > Kuu 31

19 eYt - Ulkokehän taistelut alkavat
Mygeeton taistelu alkaa
Mygeeton taistelu
Mygeeton taistelu nähdään Sithin kosto -elokuvassa sekä Star Wars: Battlefront II -pelissä.
Kloonisotien lähestyessä loppuaan, Palpatine lähetti joukkoja Mygeetolle, joka oli yksi separatistien valtaamista planeetoista. Taka-ajatuksena Palpatinella oli kuitenkin saada energiakiteitä, joita hän tarvitsi uuden aseensa, Kuolontähden, laserin energianlähteeksi. Darth Sidious antoi Käsky 66:n juuri ennen taistelun päättymistä.
Ki-Adi-Mundin johtaessa joukkojaan nämä yhtäkkiä pysähtyivät. Jedi kääntyi ympäri käskeäkseen joukkojaan jatkamaan, mutta hänen joukkonsa eivät tottelleet, vaan nostivat Komentaja Bacaran johdolla kiväärinsä ja tähtäsivät jediä. Useimmat jedeistä eivät olisi huomanneet mitä oli tapahtumassa, mutta Ki-Adi-Mundi onnistui torjumaan ensimmäiset laukaukset. Tapettuaan ainakin viisi sotilasta, kloonit onnistuivat vihdoin osumaan häneen. Kärsiessään käsivarteensa saadusta osumasta, hän saa viimeisen iskun rintaansa Bacaran aseesta.
Taistelu jatkui kunnes Palpatine antoi Darth Vaderille ohjeet laittaa taisteludroidit pois päältä. Täten juuri perustettu Galaktinen Imperiumi voitti taistelun.
Saleucamin taistelu alkaa
Cato Neimoidian taistelu alkaa
19 eYt - Koorivarin taistelu - Tasavallan voitto
19 eYt - Toinen Tythen taistelu
Kloonisotien aikajana > Kuu 34

19 eYt - Orton taistelu - Separatistien voitto
19 eYt - Bal'demnicin taistelu
19 eYt - Raid on Kashyyyk
Kloonisotien aikajana > Kuu 35

19 eYt - Dagobahin taistelu - Tasavallan voitto
19 eYt - Toinen Kaminon taistelu
19 eYt - Humbarinen taistelu
19 eYt - Duron taistelu - Separatistien voitto
Felucian taistelu alkaa
Boz Pityn taistelu alkaa
Kloonisotien aikajana > Kuu 36

19 eYt - Cato Neimoidian taistelu päättyy - Tasavallan voitto
19 eYt - Belderonen taistelu
19 eYt - Kolmas Tythen taistelu - Tasavallan voitto
19 eYt - Nelvaanin taistelu - Tasavallan voitto
19 eYt - Coruscantin taistelu (Separatistit kaappaavat ylikanslerin, jonka Anakin ja Obi-Wan kuitenkin pelastavat. Separatistien johtajan, Dookun kuolema; Kenraali Grievous uudeksi johtajaksi)
19 eYt - Mace Windun, Kit Fiston, Seasee Tiinin ja Agen Kolarin kuolema, Anakinista tulee Darth Vader
19 eYt - Ulkokehän taistelut jatkuvat
Utapaun taistelu alkaa (Separatisti Kenraali Grievouksen kuolema)
Utapaun taistelu
Utapau on Star Wars -elokuvissa ja -sarjakuvassa esiintyvä planeetta.
Sithin kostossa planeetta on separatistien tukikohta.
Kreivi Dookun kuollessa kenraali Grievous nousee separatistilikkeen johtoon ja käskee separatistien mennä Mustafar-planeetalle. Jedit saavat tietää tästä ja lähettävät mestari Obi-Wan Kenobin tappamaan Grievousin. Kenobi löytää Grievousin ja alkaa taistella häntä vastaan. Grievous pakenee oudolla kulkuvälineellään.
Obi-Wan nousee Bogan selkään. Boga saavuttaa Grievousin ja Kenobi hyppää Bogan selästä Grievousin kimppuun. Pian he alkavat taistella. Grievous luulee päässeensä Kenobista eroon ja juoksee alukselleen. Pian Kenobi ilmestyy hänen taakseen. Kenraali Grievous ryhtyy taistelemaan Obi-Wan Kenobia vastaan ja ampuu Grievousin pistoolilla. Taistelu jatkuu ja päätyy käsky 66:n antamiseen. Kloonisotilaat ampuivat Kenobia tykillä.
Boga saa surmansa ja Kenobi pelastuu happilaitteensa ansiosta, sillä Utapaun halkeamat
ja kuopat ovat täynnä vettä. Kenobi pelastuu myös siksi, koska kloonien lähettämät luotaindroidit joutuvat hirviön suuhun.
Mygeeton taistelu jatkuu
Felucian taistelu jatkuu
Toinen Cato Neimoidian taistelu alkaa
Boz Pityn taistelu
19 eYt - Kashyyykin taistelu alkaa
19eYt - Käsky 66 annetaan, kloonisotilaiden on tapettava jedikenraalinsa
19 eYt - Jeditemppelin taistelu - Klooniarmeijan 501. legioona tuhoaa jedit
Utapaun taistelu päättyy
Mygeeton taistelu jatkuu (kenraali Ki-Adi-Mundi murhataan)
Felucian taistelu jatkuu (kenraali Aayla Secura ja Barriss Offee murhataan)
Toinen Cato Neimoidian taistelu jatkuu (kenraali Plo Koon murhataan)
Kashyyykin taistelu jatkuu (kenraali Luminara Unduli murhataan)
Tehtävä Mustafarilla (viimeisten separatistijohtajien joukkomurha)
Padmé Amidala kuolee Polis Massalla synnytettyään Luke ja Leia Skywalkerin.
19 eYt - Keisari Palpatine julistaa Tasavallan Imperiumiksi, kloonisotien loppu.
Mygeeton taistelu päättyy
Felucian taistelu päättyy
Toinen Cato Neimoidian taistelu päättyy
Boz Pityn taistelu päättyy
Kashyyykin taistelu päättyy
Esiintymiset > Elokuvat

Star Wars: Episodi II – Kloonien hyökkäys (2002)
Star Wars: Episodi III – Sithin kosto (2005)
Tähtien sota (1977) (ainoastaan maininta)
Esiintymiset > Videopelit

Star Wars Episode II: Attack of the Clones (2002)
Jedi Starfighter (2002)
Galactic Battlegrounds: Clone Campaigns (2002)
The New Droid Army (2002)
Star Wars: The Clone Wars (2003)
Star Wars: Battlefront (2004)
Star Wars: Republic Commando (2005)
Star Wars Episode III: Revenge of the Sith (2005)
Star Wars: Battlefront II (2005)
Lego Star Wars: The Video Game (2005)
Lego Star Wars: The Complete Saga (2007)
Star Wars: The Clone Wars - Republic Heroes (2009)
LEGO Star Wars III: The Clone Wars (2011)
Star Wars: Battlefront II (2017)
LEGO Star Wars: The Skywalker Saga (2022)
Esiintymiset > Televisiosarjat

Star Wars: Clone Wars (2003–2005)
Star Wars: The Clone Wars (2008–2020)
Star Wars: The Bad Batch (2021-)
Aiheesta muualla

Clone Wars Wookieepediassa (englanniksi)
Kloonisodat Jedipediassa
Pomorit

| Pomorit |
| --- | --- |
 Pomorilaista puuarkkitehtuuria Malyje Korelyn ulkomuseossa Arkangelin lähellä
Väkiluku:  6 571 (v. 2002)
Asuinalueet:   Venäjä  Arkangelin alue   Murmanskin alue  Norja
Kielet:  venäjä
Uskonnot:  ortodoksisuus, vanhauskoisuus
Sukulaiskansat:  venäläiset
Pomorit, myös pomortsit (ven. помо́ры, pomory), on vanha venäläinen kansanryhmä Vienanmeren ympäristössä. He puhuvat pomorin murretta. Asukkaita alueelle tiedetään tulleen 800-luvulla Novgorodista ja venäjänkielisestä Itä-Euroopasta. Pomoreilla on oma erityinen kansallistunteensa, joskaan he eivät kiellä venäläisyyttäänkään. Kieltä pidetään venäjän murteena. Alueen tärkein kaupunki on Arkangeli, mutta pomoreita asuu myös Belomorskin seudulla Karjalan tasavallassa sekä Kuolan niemimaan Kantalahden ja Turjan (Terin) piireissä, jota myös Turjanrannaksi kutsutaan, erityisesti Umba- ja Varzugajokien suistoissa.
Pomoreilla, turjansaamelaisilla ja vienankarjalaisilla on ollut perinteisesti hyvät välit keskenään. Myös Norjassa on asunut pomoreita ja Norjan pohjoisosien itäosissa puhuttiin niin sanottua russenorskin kieltä, joka oli sekoitus norjaa ja venäjää. Vastaavasti Kuolan niemimaalla on elänyt norjalaisia. Stalinin etniset puhdistukset sekä toinen maailmansota Muurmannin radan puolustuksineen olivat pomorien asuinalueen väestölle raskasta aikaa.
Pomorien etnisestä asemasta on ollut kiistelyä jälleen 2010-luvulla.
Kulttuuri

Pomoreilla on omintakeinen lauluperinteensä. Turjan piirin keskuksessa Umbassa pidetään kolmen vuoden välein kansainvälinen folklorefestivaali, viimeksi kesäkuussa 2005.
Muita merkityksiä

Pomorje-nimitys viittaa myös muihin slaavilaisperäisiin merenranta-asukkaisiin, ja sana on paikannimenä käytössä Bulgarian ja Puolan, kuten Pomorian tai Pommerin rannikoilla.
Aiheesta muualla

Wikimedia Commonsissa on kuvia tai muita tiedostoja aiheesta .
Riki Sorsa

| Riki Sorsa |
| --- | --- |
 Riki Sorsa vuonna 2015
Henkilötiedot
Koko nimi:  Esko Richard Sorsa
Syntynyt: 26. joulukuuta 1952 Helsinki
Kuollut: 10. toukokuuta 2016 (63 vuotta)
Ammatti:  laulaja
Vanhemmat:  äiti: Margaretha von Bahr isä: Esko Sorsa
Puoliso:  Barbara Weckman (1987–2016)
Lapset:  2
Sukulaiset:  velipuoli Robert von Bahr
Muusikko
Taiteilijanimi:  Riki Sorsa 
Laulukielet:  suomi, englanti, ruotsi
Aktiivisena:  1969–2015
Tyylilajit:  pop, rock, pop-rock, folkrock, jazz
  [ Muokkaa Wikidatassa ] [ ohje ]  
Esko Richard ”Riki” Sorsa (26. joulukuuta 1952 Helsinki – 10. toukokuuta 2016 Helsinki) oli suomalainen laulaja. Hänet tunnettiin hiteistään ”Reggae OK” (Suomen Euroviisu-edustuskappale vuodelta 1981), ”Muuttohaukka”, ”Haaveissa vainko oot mun”, ”Joki” ja ”Myrskyn silmä”.
Muusikon töiden lisäksi Sorsa esiintyi televisio-ohjelmissa ja musikaaleissa.
Elämäkerta > Nuoruus

Riki Sorsan musiikki-innostus alkoi 14-vuotiaana, kun hän näki The Who -yhtyeen konsertin Helsingin jäähallissa. Varhaisia esikuvia olivat myös The Beach Boys, Small Faces, The Kinks, The Jeff Beck Group ja Free. Suomalaisista suosikkeihin lukeutuivat Pepe Willberg, Wigwam ja Dave Lindholm.
Elämäkerta > Musiikkiura

Sorsa aloitti uransa laulusolistina muun muassa yhtyeissä The Zoo ja Jig-Saw. Soolouralle hän siirtyi 1970- ja 1980-lukujen vaihteessa. Vuonna 1981 Sorsa edusti Suomea Eurovision laulukilpailussa kappaleella ”Reggae OK”, joka sijoittui 16:nneksi. Kappaleesta tuli hitti Suomessa ja muualla Euroopassa. Sorsan mukaan levyä myytiin yli 100 000 kappaletta. Ensimmäinen sooloalbumi oli Changing Tunes (1981), jota seurasi Desert of Love (1982). Kassu Halonen toimi molempien albumien tuottajana.
Sorsa levytti alun perin englanniksi. Vuonna 1983 ilmestyi ensimmäinen suomenkielinen albumi Riki Sorsa, jonka ensimmäinen single oli ”Muuttohaukka”. Albumin tuotti arvostettu ruotsalainen Jan Askelind, ja levyllä soittaa Ruotsin ykkösrivin studiomuusikoita, muun muassa Abba-yhteistyöstä tuttu Anders Eljas. Sorsa äänitti albumista myös englanninkielisen version, This Is the Night, joka julkaistiin Pohjoismaissa. Esa Kaartamon ja Edu Kettusen tuottama albumi Kellot ja peilit (1984) oli ensimmäinen suomalainen CD-julkaisu. Sorsan viimeinen albumi Kun tunnet rakkauden ilmestyi vuonna 2013.  Vielä keväällä 2015 Sorsa lauloi Cirkus 42 -ryhmän albumille Tigerbrand/Ferlinvisor från Finland Toivo Kärjen vuonna 1984 Nils Ferlinin runoon I folkviseton säveltämän kappaleen  "Kärleken kommer".
Elämäkerta > Sairaudet ja kuolema

Maaliskuun 2006 lopulla Sorsalla todettiin nielu- ja nenäsyöpä. Sairauden takia Sorsa lopetti musiikkiuransa lähes kokonaan. Sorsa toimi Syöpäsäätiön PR-miehenä kertomassa sairaudestaan.
Sorsa sai valtion taiteilijaeläkkeen keväällä 2008. 15. marraskuuta 2008 hän nousi lavalle ensimmäistä kertaa kolmeen vuoteen esiintyessään Zoom Ry:n 45-vuotisjuhlissa.
Sorsa tuli uskoon vuonna 2010 "Elän kuin haaveilin" -singlen myötä. Myös aikaisemmin todetulla nielu- ja nenäsyövällä oli merkittävä vaikutus Sorsan elämänkatsomuksen muutumiseen.
Sorsa sai lokakuussa 2015 tietää sairastavansa jälleen syöpää, sillä kertaa keuhkoissa. Sorsa kuoli kotonaan Helsingissä 63-vuotiaana 10. toukokuuta 2016. Pari kuukautta aiemmin Sorsa toimi keulakuvana syöpäjärjestöjen mainosvideolla, jolla hän puhui tupakoinnin vaaroista ja esitti kysymyksen ”Lopetinko (tupakoinnin) liian myöhään?”. Sorsa haudattiin Hietaniemen hautausmaalle 9. kesäkuuta 2016.
Sorsalle järjestettiin Ilta Rikille -niminen muistokonsertti Helsingin Kulttuuritalossa 7. lokakuuta 2016.